  Руслан Нуриахметов Анжелика Тихонова корреспондент Удмуртиын улӥсьёс туспуктэмъёсъя «Национальные праздники народов России» VIII огъяросси вожвылъяськонэ пыриськыны быгато. Конкурс сярысь Россиысь финн-угор лулчеберетъя центрлэн пресс-службаез ивортӥз. Вожвылъяськон Россиысь калыкъёслэсь йӧскалык лулчеберетсэс утьыны но азинтыны юрттӥсь тужгес усто туспуктэмъёсты шараян понна радъяське. Отчы 18 арессы тырмем нимаз туспуктӥсьёс, туспуктӥсьёслэн коллективъёссы но редакциос пыриськыны быгато. Соослэсь ужъёссэс куинь номинациосъя учкозы – «Лучший снимок», «Портрет» но «Серия фоторабот». Куриськонъёсты 2022-тӥ арын 1-тӥ коньывуонозь foto-konkurs2022@mail.ru электрон почтае кутозы (одно ик «Национальные праздники народов России» шуыса пусъёно). Куронъёсын пыр-почгес тодматскыны чӧлсконпусъя луэ. Йылпумъянъёс лэсьтон сярысь радъясьёс нимаз ивортозы. Вормисьёс бадӟым коньдон кузьымъёс басьтозы. Тодэ вайытом, озьы ик Удмуртиын улӥсьёс йӧскалык дӥсен нылпиосын туспуктэмъёсъя «Дети России» вожвылъяськонэ пыриськыны быгато. Тегъёс: Удмуртия Россия йӧслыкъёс туспуктэм вожвылъяськон праздникъёс  